Kirjallisuuskatsaus islamin huomioimisesta eurooppalaisissa armeijoissa kenttäpappeuden käsitteen kautta
Tässä kandidaatintutkielmassa tarkastelen islamin huomioimista eurooppalaisissa armeijoissa hyödyntäen kenttäpappeuden käsitettä. Tutkielmassa tarkastelen, millaisia toimintamalleja eurooppalaisissa armeijoissa on islamin huomioimisen suhteen ja miten nämä linjaukset ovat muodostuneet. Menetelmänä on käytetty kirjallisuuskatsausta ja sen aineistolähtöistä sisällönanalyysia. Aineistoon on valikoitunut yhdeksän julkaisua, joista seitsemän on haettu Google Scholar-palvelusta sekä kaksi on löytynyt Liuskin ja Ubanin lähteistä. Tulokset osoittavat, että chaplaincyn käsitteen relevanssi rakentuu kolmelle eri tasolle: psykologiselle, kulttuuriselle ja sosiaaliselle. Valtion ja uskonnon suhde, organisaationalliset ominaispiirteet ja sotilaskulttuuri vaikuttavat siihen, miten islaminuskoiset sotilaat ja asevelvolliset huomioidaan asevoimissa. Aineistoista selviää, että uskonnollisen tuen kehittäminen vahvistaa tasa-arvoa, sotilasmoraalia ja sosiaalista koheesiota.
islam, chaplaincy, armeija, eurooppa, kenttäpappeus
Networked Digital Library of Theses and Dissertations